**Doklady k žiadosti o obnovenie prechodného pobytu na účel zlúčenia rodiny**

K žiadosti o obnovenie prechodného pobytu na území SR na účel zlúčenia rodiny je štátny príslušník tretej krajiny povinný predložiť

* 1. jednu aktuálnu fotografiu s rozmermi 3 x 3,5 cm
  2. platný cestovný doklad
  3. **účel pobytu**

1. čestné vyhlásenie, že dôvody udelenia prechodného pobytu na účel zlúčenia rodiny naďalej trvajú***.***
   1. **finančné zabezpečenie pobytu**

* čestné vyhlásenie štátneho príslušníka tretej krajiny, ktorý má udelený trvalý pobyt alebo prechodný pobyt, alebo žiada o udelenie trvalého alebo prechodného pobytu a s ktorým žiada zlúčenie rodiny, o tom, že mu poskytne finančné a hmotné zabezpečenie počas jeho pobytu na území SR a niektorý z nasledovných dokladov:

1. pracovná zmluva,
2. potvrdenie zamestnávateľa o výške vyplácanej mzdy,
3. potvrdenie o zostatku na účte vedenom v banke na meno štátneho príslušníka tretej krajiny, ktorý má udelený trvalý pobyt alebo prechodný pobyt, alebo žiada o udelenie trvalého alebo prechodného pobytu a s ktorým žiada o zlúčenie rodiny.

*Ak ide o obnovenie prechodného pobytu podľa § 27 (zlúčenie rodiny) zákona o pobyte cudzincov, štátny príslušník tretej krajiny, ktorý podniká alebo ktorý je v pracovnoprávnom vzťahu* ***preukáže*** *finančné zabezpečenie pobytu:*

* + 1. *potvrdením o zostatku na účte vedenom v banke na meno štátneho príslušníka tretej krajiny, alebo*
    2. *potvrdením zamestnávateľa o výške dohodnutej mzdy alebo potvrdením o zostatku  
        na účte vedenom v banke na meno štátneho príslušníka tretej krajiny.*
  1. **zdravotné poistenie**
* potvrdenie na meno cudzinca o tom, že je zdravotne poistený na území SR alebo že má poistenú úhradu liečebných nákladov na území SR.
  1. **zabezpečenie ubytovania**

1. čestné vyhlásenie cudzinca o vlastníctve nehnuteľnosti,

2. nájomná zmluva s vlastníkom nehnuteľnosti a doklad preukazujúci oprávnenie na užívanie nehnuteľnosti, ak ide o nájomnú zmluvu s užívateľom nehnuteľnosti,

3. potvrdenie ubytovacieho zariadenia o poskytnutí ubytovania, alebo

4. čestné vyhlásenie fyzickej osoby alebo právnickej osoby o poskytnutí ubytovania cudzincovi na území SR a doklad preukazujúci oprávnenie na užívanie nehnuteľnosti, ak ide o čestné vyhlásenie užívateľa nehnuteľnosti.

*Doklad o účele pobytu nedokladá štátny príslušník tretej krajiny, ak skutočnosti preukázané dokladom o účele pobytu zostali nezmenené).*

*Doklady uvedené pod písmenami c) až  f) nesmú byť staršie ako 90 dní.*